google/wiki40b huggingface dataset:
Deutsch-Hannoversche Partei

Deutsch-Hannoversche Partei (DHP) var et konservativt-føderalistisk småparti i Preussen og Tyskland. Partiet som eksisterte fra 1869 til 1933, hadde sin største oppslutning på begynnelsen av 1920-årene, men oppnådde aldri mer enn ca. én prosent av velgermassen.

Historie

Det ble grunnlagt i 1869 som protest mot den prøyssiske anneksjonen av kongeriket Hannover. Dets mål var en restaurasjon av det welfiske dynasti i Hannover, og det ble derfor også kalt Welfenpartei (Welferpartiet).
Partiet hadde sitt høydepunkt på landsplan ved valgene i 1920 og i mai 1924, da det ved begge anledningen oppnådde 1,1 % av stemmene og fem medlemmer av Riksdagen.
Etter 1918 gikk partiet inn for at Hannover skulle bli selvstendig fra Preussen og få status som en egen tysk forbundsstat. I 1933 oppløste partiet seg selv, for å komme et forbud i forkjøpet.
Partiet ble grunnlagt igjen som Niedersächsische Landespartei i 1945, og omdøpt Deutsche Partei i 1947.
I 1953 grunnla en dissidentfraksjon i Deutsche Partei et nytt parti under det gamle navnet, Deutsch-Hannoversche Partei. Det ble ingen større suksess, og dette partiet gikk inn igjen i Deutsche Partei i 1962.
Şener Özbayraklı

Landslaget

Han ble tatt ut i Tyrkias EM-tropp til EM i Frankrike 2016.
Venezuelansk bolívar

Kurs

1 VEF = 0,34 EUR 
 
1 VEF = 0,46 USD 
 
1 VEF = 2,50 NOK 

1 VEF = 0,22 GBP 
1 EUR = 2,86 VEF 
 
1 USD = 2,15 VEF 

1 NOK = 0,39 VEF 

1 GBP = 4,40 VEF
Kefije

«Palestinaskjerf» er en lett misvisende betegnelse på en variant av det tradisjonelle arabiske skjerfet kefije (på arabisk: كوفية , kūfiyyah, i flertall كوفيات , kūfiyyāt), også kjent som en ghutrah ( غترة), ḥaṭṭah ( حطة ), mashadah ( مشدة ), shemagh ( شماغ ) eller  persisk chafiye ( چفیه ), kurdisk cemedanî (جه مه داني) og tyrkisk puşi). Dette er et hodeplagg formet av et firkantet skjerf eller hodetørkle som vanligvis er vevd av bomull. Skjerfet brukes hovedsakelig av arabiske menn, men brukes også av kurdere, i Tyrkia og Iran. Det er vanlig i tørre områder for å beskytte mot direkte sollys og munnen og øynene mot støv og sand. Det  karakteristiske vevde rutemønsteret kan ha opprinnelse fra det gamle Mesopotamia og representerer fiskegarn eller korn. Skjerfet har vært et motetilbehør i USA, Japan og andre vestlige land siden slutten av 1980-tallet.

Utforming og bruk

Skjerfet er et hvitt, kvadratisk klede med innvevde mønstre i en annen farge og ofte utstyrt med frynser. Det blir laget av ull, lin eller bomull. Hodeplagget kan være grovt og simpelt eller fint og kostbart. Det danderes på litt forskjellige måter på hodet, men brettes ofte diagonalt og festes med en akal, en type hodering i form av et svart tau som legges dobbelt omkring hodet.  Skjerfet kan også vikles tettere rundt hodet hvis en trenger bedre beskyttelse.
Skjerfet blir først og fremst brukt i områder med ørken der en trenger vern mot sterkt sollys, støv og ørkensand, men også mot kalde netter. Skjerfet har særlig vært brukt av bønder og beduiner, men er også vanlig blant finkledde kontorfolk og arabiske kongeligheter. Det har i tillegg vært en viktig del av uniformen til ørkensoldater og i Norge blir skjerfet kalt også «ørkenskjerf».
I nyere tid har skjerfet blitt tatt i bruk som politisk symbol.

Farger og mote

Skjerfet fremstilles i flere farger. Svart og hvitt mønster er mest populært i Midtøsten, mens de røde og hvite oftest blir brukt i Jordan og i statene i Golfen. 
Moten med «palestinaskjerf» i Norden begynte på 1980-tallet i København, og spredte seg etter hvert til Norge, Sverige og Finland.

Militær bruk

Skjerfet har vært brukt i militæret siden andre verdenskrig, da ofte under betegnelsen shemagh. Særlig soldater fra det britiske Special Air Service som kjørte omkring i den støvende afrikanske ørkenen i åpne landrovere, var utstyrt med shemagh og kjørebriller. Siden da har en grønn shemagh vært en del av standardutrustningen i den britisk hæren. Under Gulfkrigen ble shemaghen også brukt i en sandfarget utgave.
Stizocera

Utseende

Middelsstore, slanke, blanke, oftest rødbrunlige trebukker, dekkvingene kan være mørke med metallglans. Antennenene er betydelig lengre enn kroppen hos hannene, omtrent så lange som kroppen hos hunnene. Pronotum har rundede sider, noen ganger med antydning til en tann nær midten, bredden varierer nokså mye. Dekkvingene er omtrent parallellsidige og ender i en spiss tann ved bakhjørnet.

Levevis

Larvene lever i død ved, mest av løvtrær.

Utbredelse

Slekten er utbredt i Mellom- og Sør-Amerika, inkludert Karibia.
Friidrett under Sommer-OL 2004 – Spydkast menn

Kvalifisering

Kvalifiseringsgrensen var satt til 81,00 meter som 10 konkurrerende klarte. Finalefeltet ble kompletert med utøverne med det 11. og 12. beste resultatet.
Offentlige anskaffelser

Anskaffelsesportalen

Direktoratet for forvaltning og IKT (Difi) drifter i dag Anskaffelsesportalen, en nettbasert veileder for anskaffelser i offentlig sektor. Veilederen er ment som et hjelpemiddel for virksomheter som ikke har en anskaffelsesstrategi.
Caenolethrus

Utseende

En liten, svart hjortebille. Hannens kjever er lite forstørrede. Pronotum har rundede sider og en dyp, oval grop i midten som strekker seg fra bakkanten nesten til framkanten. Pronotum er kantet med gylne skjell, det er også noen slike i midtgropen. Dekkvingene er kraftig punkterte med noen glatte lengdelister, også disse kantet med gylne skjell.

Utbredelse

Arten er bare kjent fra et lite område i det sentrale Chile.
Härjedalen kommune

Geografi

Härjedalen har mange fjell som er over 1000 moh. Hele 80 prosent av overflaten i kommunen ligger mer enn fem hundre meter over havet, mer enn dobbelt så høyt som Jämtland og Lappland, og er Sverige høyest beliggende grend. Her er også Sveriges høyest beliggende by, Högvålen, den høyest beliggende kirken ligger i Tännäs og intet annet sted i Sverige går tregrensen høyere enn på Anåfjället.
Kommunens største innsjø er Rogen som ligger ved grensen av Norge, og regnes som utspringet for Skandinavias lengste vassdrag, Trysilelva-Klarälven-Göta älv. Mesteparten av kommunen blir drenert av elva Ljusnan. Platålandskapet i den østlige delen av kommunen er preget av store skoger og lengre sør er det langstrakte landskapet mer isolert, men i moderne tid brutt av veinett som strekker seg i alle retninger. Fjellpassene, som ofte kalles for «dörrar», som i Skarddörren, ga i gamle dager gode kontaktveier vestover mot Norge. Sonfjället nasjonalpark ligger i kommunen, det samme gjør flere naturreservater. 
Härjeåsjön er en innsjø og ei bygd rundt 19 kilometer sørvest for Sveg og 11 kilometer nordøst for Lillhärdal.
Kommunens viktigste næringer er jordbruk og skogbruk. Tidligere var seterdrift vanlig. De er tre reinbeiteområder i kommuner («samebyer»). Det er flere skisportsteder i kommunen.
Härjedalen er Sveriges minst befolkede landskap, med knappe 11 000 beboere på et område som utgjør omtrentlig 13 000 km². Derimot har Härjedalens kommune det området i Sverige med flest hunder: per 2011 var det 22,8 hunder per 100 innbyggere.
E45 og Riksväg 84 går gjennom kommunen. Härjedalen er knytta til det svenske jernbanenettet gjennom Inlandsbanan. Härjedalen Sveg Airport har daglige flyforbindelser til Stockholm.

Samisk språk

Samisk har status som offisielt minoritetsspråk i kommunen og Härjedalen kommune inngår i forvaltningsområdet for samisk språk i Sverige.
Analeptura

Utseende

En liten til middelsstor (6-12 millimeter, hannene mindre enn hunnene), slank, halvblank, brunsvart trebukk, dekkvingene er gulbrune med svarte tegninger, beina gulbrune. Antennene er tynne og nesten så lange som kroppen, hvert ledd lyst ved roten og svart i spissen. Pronotum er klokkeformet med noe utdragne bakhjørner. Dekkvingene er avsmalnende bakover, beina middels lange, lårene ganske lite fortykkede.

Levevis

De aller fleste blomsterbukkene har larver som lever i død ved. Hos denne arten lever larvene vanligvis i ved av løvtrær, men kan også forekomme i furu. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten lever i det østlige Nord-Amerika, der den er en av de vanligste trebukkene.
Mandagsfilmen

Bakgrunn

Årsaken til at det ble mandag som ble filmdagen på NRK hadde sin bakgrunn i en krangel mellom NRK og lederen for Kommunale Kinematografers landsforbund, Rolf Hofmo, som startet allerede i 1957. Hofmo var redd for at NRKs planer ville være svært skadelig for kinobransjen, hvis det ikke ble lagt opp på måter som ivaretok kinoenes interesser. Etter forhandlinger bestemte NRK å sende filmer på mandagene siden denne dagen hadde de svakeste besøkstallene ved landets kinoer. Tidspunktet for «mandagsfilmen» ble satt til kl. 21.15, for å gå klar av kinoenes 19-forestillinger. Dessuten ble det satt en karantenetid før norske filmer kunne settes opp i fjernsynet. Til tross for disse restriktive reglene for visning av spillefilmer i fjernsynet, ble besøkstallet på kinoene mer enn halvert de nærmeste 15 åra.

Trivia

Den siste filmen som gikk under begrepet Mandagsfilm på NRK var den amerikanske Ulees Gull. Den ble sendt den 29. januar 2001 på NRK2. Etter det ble filmer som gikk på NRK2 på mandager satt opp under betegnelsen «Niern».
Soroca

Soroca er en by i Moldova ved elven Dnestr, om lag 160 km nord for Chişinău. Den har om lag 30 000 innbyggere, og har en forholdsvis stor minoritet av sigøynere, noe som har gjort at byen noen ganger kalles «sigøynernes hovedstad»
Byen begynte som en middelaldersk handelsstasjon for Republikken Genova, kalt Olchionia. Senere bygde fyrst Stefan III av Moldavia en festning her i 1499, som byen er kjent for i dag.
Under den store tyrkiske krig klarte Jan Sobieski og styrkene hans å forsvare festningen mot osmanene. Byen var militært viktig under Prut-felttoget til Peter den store i 1711. Festningen ble plyndret av russerne under den russisk-tyrkiske krig 1735-1739.
Aalborg DH

Aalborg DH, (ADH) er en damehåndballklubb fra Aalborg, som per 2008 spiller i den øverste ligaen i Danmark (Tomsligaen).
Før opprykket til Tomsligaen i sesongen 2002-2003, var klubbens navn henholdsvis HS Nord, Aalborg KFUM, og Aabybro HK. 
Den første sesongen i Tomsligaen endte laget til slutt på 8.-plass, mens allerede året etter klatret laget til en 2.-plass.
I sesongen 2005/ 06 endte ADH på en 3.-plass i serien, samt at de kom til semifinale i Champions League, der de tapte for det slovenske laget Krim Ljubljana.
Barbu Jernverk

Barbu jernverk var et av Norges eldste jernverk som vi vet var i drift fra 1630-tallet til slutten av 1650-tallet.
Lensherren i Nedenes Erik Munk i Barbu like utenfor Arendal sentrum fikk 1574 kongelig tillatelse til å opprette en jernhytte. Det er ukjent om dette skjedde og om det ble produsert jern i Barbu før Herman Krefting begynte masovndrift etter 1635. Verket var basert på malm fra jerngruvene som lå like ved. En masovn lå i verkets siste tid like nedenfor Langsævannet, mens stangjernhammeren lå nesten nede ved sjøen. Vann fra Barbuelva drev blåsebelger og hammere.
På 1650-tallet stanset driften helt, vesentlig av mangel på kull fra lokale kullmiler, men det var også problemer med liten og ujevn vannføring i Barbuelva. Siste gang masovnen var i drift var 1657, og der ble smidd litt stangjern et par år etter.
Eierne av Baaseland jernverk som ble opprettet 1665 og senere fikk navnet Næs jernverk, fikk kjøpe Barbu gård og rester av det nedlagte Barbu verk av kongen som eide det.
Amerikamesterskapet i boccia 2009

Amerikamesterskapet i boccia 2009 (2009 CPISRA Boccia Americas Cup) ble arrangert 23. - 29. oktober 2009, i Montréal i Canada. 
Dette er det regionale mesterskapet i boccia for Amerika, dvs Nord-, Mellom- og Sør-Amerika.
Misumena vatia

Utbredelse

Misumena vatia er ganske vanlig og er utbredt i holarktis. Den finnes i Norge.

Utseende

Som voksne (imago) er hunnen mellom 7 og 10 mm, mens hannen er mellom 3 og 5 mm lange (kroppens lengde). Hunnen er fargevariabel, vanligvis gul eller litt gulgrønn, men kan være mørkere eller nesten helt hvit. Hun kan ha rødlige fargeflekker, men disse kan mangle. Hannene er mer kontrastrikt farget i gult og mørk brunsvart.
De har en kompakt todelt kropp, bakkroppen og forkroppen «overlapper» hverandre. Forkroppen er bred og flat sett ovenfra. Foran på hodet er det åtte øyne. Beina er kraftige og korte. Hos alle krabbeedderkopper er de to fremste beina lengre enn de to bakerste beina.
Misumena vatia er den eneste norske arten fra slekten Misumena, så forveksling med andre arter skulle ikke by på et problem. Flere av artene i slekten Misumena er ganske lik hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Xenolea

Utseende

Små til middelsstore, brunspraglete trebukker. Antennene er minst dobbelt så lange som kroppen. Pronotum er nærmest sylindrisk, omtrent så langt som bredt, men en liten pigg på sidekanten.

Levevis

Som de fleste andre trebukker borer larvene i ved.

Utbredelse

Slekten er utbredt i Sørøst-Asia, fra Thailand i vest til Ny-Guinea i øst.
Adrian Pasdar

Tidlig liv og familie

Pasdar ble født i Pittsfield i Massachusetts. Han er av iransk og tysk avstamning. Hans far, Homayoun Pasdar, var en kirurg som ble født i Iran og som flyttet til USA. Hans mor, Rosemarie Sbresny, ble født i Königsberg Tyskland.
Anamarie «Pink» Pasdar er den yngre søsteren til Adrian. Hun er med i en episode av serien Mysterious Ways. Hun er nå direktør ved American Conservatory Theater i San Francisco. 
Pasdar giftet seg med sangersken Natalie Maines i bandet Dixie Chicks i juni 2000. Paret traff hverandre første gang i mai 1999, da de traff hverandre i bryllupet mellom Dixie Chicks-sangersken Emily Robison og Charlie Robison (som Adrian kjente). De giftet seg i Las Vegas i en billig seremoni, og har to barn, Jackson Slade Pasdar (født 15. mars 2001) og Beckett Finn Pasdar (født 14. juli 2004) og de bor i Los Angeles og Austin i Texas.

Utdanning

Pasdar fikk et fotballstipend for å gå på University of Florida, men han ble hardt skadet i en trafikkulykke. Ulykken ga han et arr i ansiktet, store skader i beina, og holdt han i en rullestol i flere måneder. Ute av stand til å spille fotball lengre, slutten han på skolen og dro hjem, der han tok seg jobb i en teatergruppe, People's Light and Theatre Company. Der arbeidet han med lyd og lys, og noe konstruksjon. En dag mens han bygget en scene, kuttet han av en del av sin venstre tommel. Han brukte erstatningen etter skaden til å betale for utdanning ved Lee Strasberg Theater Institute i New York.

Som skuespiller

19 år gammel gikk Adrian Pasdar på audition for en rolle i filmen Top Gun. Regissør Tony Scott ble så imponert at han laget en egen rolle, «Chipper», bare for han. Dette førte til større roller i filmer som Solarbabies (1986), Streets of Gold (1986), og Kathryn Bigelows 1987-film Near Dark (1987), med Pasdar i hovedrollen som «Caleb Colton». Andre større roller inkluderer Vital Signs (1990). I 1992 forlot han Hollywood og returnerte til New York, arbeidet med andre ting, mens han tok småroller som «Frankie» i Brian De Palmas Carlito's Way(1993).
Pasdar fikk en hovedrolle i den kortvarige TV-serien Profit. Fra 2000 til 2002 spilte så Pasdar hovedrollen som «Professor Declan Dunn» i dramaserien Mysterious Ways. Pasdar spilte «David McClaren» i de to siste sesongene av CBS-dramaet Judging Amy i perioden 2003 til 2005. I 2006 fikk han så høyprofilert gjesterolle som slesk advokat i Desperate Housewives.

Heroes

Pasdar ble virkelig kjent gjennom rollen som «Nathan Petrelli» i superheltserien Heroes. «Nathan Petrelli» har evnen til å fly. Han spiller en politiker som stiller til kongressvalg. «Nathan Petrelli» er broren til «Peter Petrelli» (som spilles av Milo Ventimiglia), og han er også «Claire Bennets» biologiske far, hun spilles av Hayden Panettiere.

Som regissør

Adrian Pasdar skrev og regisserte kortfilmen Beyond Belief og regisserte sin første film Cement, en refortelling av Othello i 1999. Denne filme vant to priser, og hadde skuespillere som Chris Penn, Jeffrey Wright, Sherilyn Fenn, Henry Czerny og var skrevet av Farscapes forfatter Justin Monjo. Pasdar sa: «I've used every ounce of energy and every drop of money I had to make Cement'»
Stormposten

«Stormposten» var leiravisen ved Luftforsvarets stasjon Vardø. Den utkom første gang i 1962 i stensilert utgave. Første redaktør var flysoldat Jon Skolmen. Da første nummer av 25. årgang utkom i 1986 antok daværende redaktør at om lag 80 aviser hadde utkommet.
Riksdagen (Det nordtyske forbund)

Riksdagen (tysk: Reichstag) ble etablert som parlament for Det nordtyske forbund i 1867 etter den østerriksk-prøyssiske krig og var i virksomhet til grunnleggelsen av det tyske keiserrike i 1871. Møtene i riksdagen ble holdt i den prøyssiske landdagen i Herrenhaus i Leipziger Strasse 3 i Berlin.
Verdens bokdag

Verdens bok- og opphavsrettsdag (også kalt verdens bokdag) en FN-dag som markeres 23. april. Det ble vedtatt av  generalforsamlingen til FNs organisasjon for utdanning, vitenskap, kultur og kommunikasjon (UNESCO) i 1995.
Målet med verdens bok- og opphavsrettsdag er å markere bokens rolle i samfunnet, boken som uttrykksform, for språklig og kulturelt mangfold, for utdannelse og for kommunikasjon.
Verdens bok- og opphavsrettsdag baserer seg på en gammel tradisjon fra Barcelona, hvor man hvert år på samme dag setter byen i bokens tegn. Datoen har symbolverdi da både Cervantes, Shakespeare og Garcilaso de la Vega døde på denne dagen i 1616.
Verdens bok- og opphavsrettsdag blir feiret i mer enn hundre land over hele jorden.
I Norge har man feiret verdens bok- og opphavsrettsdag siden 1997. Dagen blir markert av bokhandlere, bibliotek og skoler i hele landet.
Setosophroniella

Utseende

Nokså små, sylindriske, rødbrune trebukker. Oversiden er fint hårete.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Queensland og Papua Ny-Guinea.
Korrekturlesing

Korrekturlesing (også kalt korrektur) betegner tradisjonelt det å kontrollese en tekst underveis i prosessen fra satsklar til trykklar. En førstekorrektur er den første versjonen av et manus etter at det er ferdig typografert på et avtrykk på papir, i noen sammenhenger også kalt blåkopi) for å oppdage og markere feil slik at de kan rettes før de mangfoldiggjøres og publiseres.
En blåkopi eller en korrektur er en manusversjon som er satt av en typograf på grunnlag av et såkalt satsklart manuskript. Førstekorrekturen inneholder ofte typografiske feil som skyldes feilskriving. Om slike feil ikke oppdages og korrigeres i korrekturprosessen, fremkommer de i det ferdig publiserte materialet som såkalte trykkfeil. Tradisjonelt kontrollerer korrekturleseren den typograferte versjonen på papir og markerer feil med standard korrekturtegn. I neste omgang korrigerer typografen sitt arbeid på grunnlag av korrekturen, og leverer en revidert versjon, andrekorrektur, til ny korrekturlesing.
Korrekturlesning er en krevende disiplin som må læres og øves inn fordi det naturlige er å overse feil eller å korrigere automatisk under lesing. Uten øvelse vil de fleste ikke oppdage feil bokstavrekkefølge eller manglende bokstaver i et ord, selv utelatte ord kan oversees fordi hjernen oftest oppfatter hele ordbilder, setningsbilder og korrigerer eventuelle avvik fortløpende.
Det kan være en fordel at det er en annen person enn den som har skrevet manus som leser korrektur fordi skribenten selv ikke ser egne feil, eller har innarbeidede, systematisk feil i sitt skriftspråk. Også moderne hjelpemidler som elektroniske ordlister og stavekontroller kan ha betydelige mangler. Blant annet er mange så mangefulle at korrekte ordsammensetninger blir markert som feil om de ikke deles opp, såkalt særskriving, dvs at det korrekte må endres til feil for å bli godkjent.
Den sikreste korrekturlesingen gjennomføres med to korrekturlesere, en som leser høyt fra det satte manus, og en som kontrollerer mot originalmanus. I en slik gjennomgang inkluderes også typografiske tegn som punktum, komma og aksenter i det som leses.
Med dagens teknologi og endrede produksjons-, trykkings- og publiseringsmetoder foregår korrekturlesing gjerne på tidligere stadier eller kontinuerlig i arbeidet med et manuskript.
Korrektur brukes i noen ganger ukorrekt om tekstredigering. Tekstredigering er en egen aktivitet, selv om det finnes en viss overlapping mellom de to disiplinene. Korrekturlesing innebærer å kontrollese enhver tekst, enten den foreligger på papir eller i elektronisk form på en datamaskin og omfatter også typografiske og formateringsfeil. Korrekturlesing kan gjennomføres på grunnlag av et originalmanus, eller blindt, det vil si uten å kontrollere mot et gitt dokument. I dag er det vanlig at korrekturlesing også omfatter enklere tekstredigeringsfunksjoner som grammatikalsk kontroll og konsistent begrepsbruk. Det er utviklet automatiske løsninger som blant annet brukes i farmasøytiske og andre større virksomheter med tung fagterminologi.
Kongedømmet Ungarn

Navn

I senmiddelalderen refererte de latinske ordene «Natio Hungarica» og «Hungarus» til alle adelsmennene av kongeriket. Innbyggerne hadde nasjonalfølelse, der lojalitet og patriotisme ble satt fremfor etnisk opprinnelse. Imidlertid, ifølge István Werbőczys Tripartitum, besto «Natio Hungarica» kun av privilegerte adelsmenn som tilhørte Ungarns krone, uavhengig av etnisk tilhørighet.
Det latinske navnet Regnum Hungariae/Vngarie (Regnum betyr kongedømme); Regnum Marianum (Kongedømmet eller styret av St. Mary); eller bare Hungaria var formen som ble brukt i offisielle dokumenter fra begynnelsen av kongedømmet frem til 1840-årene, mens det tyske navnet Königreich Ungarn ble brukt fra 1849 til 1860-årene og det ungarske navnet Magyar Királyság i 1840-årene og fra 1860-årene til 1918. Navnene på de andre språkene brukt i kongeriket var Królestwo Węgier (polsk), Regatul Ungariei (rumensk), Краљевина Угарска/Kraljevina Ugarska (serbokroatisk), Kraljevina Ogrska (slovensk), Uherské království (tsjekkisk) og Uhorské kráľovstvo (slovakisk).
Institute of Noetic Sciences

Institute of Noetic Sciences ble etablert i 1973 av tidligere astronaut Edgar Mitchell, og har til hensikt å finne ut mer om det menneskelige potensial.
Her forskes det på noetikk, blant annet på effekter av meditasjon, kreativitet, PSI, ulike bevissthetstilstander, effekten av healing og bevisste drømmer.
Natur & Foto

Natur & Foto er et norsk fototidsskrift med innretning på naturfotografering.
Tidsskriftet ble etablert i 2010, og kom første året med fire utgaver. Fra 2011 gikk bladet over til fem utgaver årlig. Etter første driftsåret hadde det et opplag på 12 400 eksemplarer, 3000 faste abonnenter og var ifølge egenomtalen «Nordens største naturfotomagasin».
Bladet utgis i Norge, men retter seg også mot lesere i Sverige og Danmark. Utgiver er selskapet Visuell Natur DA.
Redaktører for bladet er Baard Næss (ansvarlig red.) og Tom Schandy. Næss har tidligere vært redaktør for BioFotos medlemsblad Naturfotografen. Schandy har vært redaktør for WWF-Norges magasin Verdens Natur.
Phaedroides

Utseende

Små, ovale, blanke bladbiller.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia (Filippinene).